**Nu bliver det nemt at vælge den rigtige PC:**

**Elgiganten i stort samarbejde med Futuremark**

*Som de første i Europa kan Elgiganten nu vise PC-bedømmelser fra det anerkendte benchmarkingværktøj PCMark, der måler computeres præstationer gennem tests baseret på reelle opgaver. Det regnes blandt de mest troværdige og sikrer kunderne markedets bedste rådgivning.*

Elgiganten har indgået eksklusivt partnerskab med den anerkendte benchmarking-virksomhed Futuremark. Det betyder, at Elgiganten som de første i Europa kan vise kunderne direkte, hvordan de forskellige PC’er præsterer, og kunden kan derefter helt enkelt og trygt vælge den PC, der netop opfylder behovet.

Salgschef i Elgiganten, Henrik Eriksen, er glad for samarbejdet, der giver kunderne en enkel og nem måde at få et overblik over de forskellige PC’er.

”PC-markedet kan være lidt af en jungle for den almindelige forbruger. Der er enormt mange specifikationer og svære udtryk, men nu kan vi rådgive og hjælpe vores kunder til den helt rigtige PC til deres behov ved hjælp af PCMarks uvildige bedømmelser. Det gør det enormt let at stille forskellige PC’ere op mod hinanden og give kunden de bedste forudsætninger for at vælge den rigtige PC,” siger Henrik Eriksen.

**Markedets mest troværdige rådgivning: Vælg den rette PC helt enkelt**

At Danmarks største elektronikkæde vælger at gå sammen med den kendte test-virksomhed Futuremark er helt oplagt, fortæller salgschefen.

”I Elgiganten ønsker vi at give vores kunder en rådgivning som de kan stole på, og nu har vi fået det suverænt bedste værktøj til at gøre netop det. Det er enkelt for vores medarbejdere at forklare kunderne, og kunderne får markedets bedste og mest troværdige rådgivning om køb af PC,” siger Henrik Eriksen.

Helt konkret vil Elgiganten både i skiltningen i kædens 37 butikker vise PCMarks bedømmelser, ligesom den bliver integreret på hjemmesiden Elgiganten.dk og i den ugentlige tilbudsavis.

”Vi vil gøre det så let for kunden som overhovedet muligt, og kan vi allerede vise kunden de forskellige PC- testresultater direkte i vores tilbudsavis og på vores hjemmeside, så bliver det både hurtigere og mere overskueligt for kunden at spore sig ind på den rigtige PC. Jeg tror, at den nye mærkning vil få endnu flere kunder til at vælge at købe deres PC i Elgiganten – simpelthen fordi de ved, at de kan stole på vores rådgivning,” siger Henrik Eriksen.

**Futuremark** er et finsk selskab, der blev stiftet i 1997, som er specialister i test og benchmarking af PC’er. Over 250 data-magasiner over hele verden bruger deres testmetoder for at bedømme og vurdere PC’ere.

Læs mere her: [www.elgiganten.dk/pcmark](http://www.elgiganten.dk/pcmark)

**For mere information:**

Henrik Eriksen, salgschef Elgiganten

Mobil: 2761 4135 eller på mail: [henrik.eriksen@giganten.dk](mailto:henrik.eriksen@giganten.dk)